b"\n_START_ARTICLE_\nSlaget ved Forum Gallorum\n_START_PARAGRAPH_\nSlaget ved Forum Gallorum ble utkjempet i en landsby i det Nord-Italia, sannsynligvis i n\xc3\xa6rheten av dagens Castelfranco Emilia, 14. april i \xc3\xa5r 43 e.Kr. Slaget sto mellom Marcus Antonius' tropper og den romerske republikks legioner, som var under ledelse av konsul Gaius Vibius Pansa Caetronianus, st\xc3\xb8ttet av Aulus Hirtius og Octavian (som senere ble C\xc3\xa6sar Augustus). Etter m\xc3\xa5neder med forhandlinger mellom senatet og Marcus Antonius var lite avklart med tanke p\xc3\xa5 maktfordeling og styre etter drapet p\xc3\xa5 Julius C\xc3\xa6sar, og konflikten ble uunng\xc3\xa5elig._NEWLINE_Marcus Antonius' tropper hadde omtinget Decimus Junius Brutus Albinus tropper i n\xc3\xa6rheten av Mutina (dagens Modena, like s\xc3\xb8r for elven Pados (Po) langs via Aemilia. General Pansa ble sendt mot nord fra Roma for \xc3\xa5 sl\xc3\xa5 seg sammen med Hertius og Octavian, og fire legioner skulle st\xc3\xb8tte Brutus. Marcus Antonius, som var posisjonert mellom republikkens armeer, hadde h\xc3\xa5pet \xc3\xa5 kunne h\xc3\xa5ndtere fienden ved \xc3\xa5 kjempe mot en enhet om gangen._NEWLINE_Antonius' legioner st\xc3\xb8tte p\xc3\xa5 Pansas i landsbyen Forum Gallorum, og vant en midlertidig seier hvor Pansa ble alvorlig s\xc3\xa5ret. Antonius trakk seg tilbake, men ble raskt overrasket av Hirtius, som fortsatte slaget. Seier ble snudd til katastrofe for Antonius, som hadde mistet initiativet og slaget. Konflikten skulle fortsette i Mutina seks dager senere."